REPUBLIKA HRVATSKA POŽEŠKO-SLAVONSKA ŽUPANIJA OPĆINA ČAGLIN

REPUBLIKA HRVAT

OIB: 29083729254

MB: 02584395

IBAN račun:HR76 24850031805800002

Čaglin, 17. veljača 2020.

BILJEŠKE UZ FINANCIJSKA IZVJEŠĆA

SIJEČANJ-PROSINAC 2019. GODINA

Bilješka 1.

Stanje na računu HR76 24850031805800002 na dan 01.01.2019 godine iznosi

3.083.021,42 kuna i identičan je na izvatku broj 1 od 02. 01. 2019. godine.

Stanje računa HR76 24850031805800002 na dan 31.12. 2019. godine iznosi 855.327,21 kuna i jednako je stanju na izvatku broj 257 od 31. prosinca 2019. godine, a evidentirano je na AOP 641 Izvještaja PR-RAS.

Bilješka 2.

Ukupno ostvareni prihodi poslovanja iznose 9.089.200,00 kuna i odnose se na AOP 001 u izvještaju PR-RAS.

Prihodi od prodaje nefinancijske imovine AOP 289 ostvareni su u iznosu od 32.924,00 kuna. .

Sveukupni prihodi i primici iznose 9.122.124,00 kn na AOP 629 ili 112,2% evidentirani su u izvještaju PR-RAS, u odnosu na isto razdoblje prethodne godine.

Bilješka 3.

Ukupno ostvareni rashodi poslovanja iznose 5.559.561,00 kuna i odnose se na AOP 148 u izvještaju PR-RAS , a rashodi za nabavu nefinancijske imovine iznose 5.597.977,00 kn, na AOP 341 Izvještaja PR-RAS.

Sveukupni rashodi i izdaci iznose 11.157.538,00 kuna AOP 630 ili 170,1 % evidentirani u Izvještaju PR-RAS u odnosu na isto razdoblje prethodne godine.

Manjak prihoda i primitaka iznosi 2.035.414,00 kn i iskazan je na AOP 632, dok višak prihoda i primitaka preneseni iznosi 2.941.559,00 kn na AOP 633 i umanjen je za 106.246,04 kn zbog potraživanja za Stolariju „Braću Matić“ sa kojima je općina Čaglin imala sudski spor zbog dva puta naplaćenog iznosa, jednom smo mi sami platili, a i Fina nam skinula iznos od 106.434,76 kn i svim uloženim naporima da nam se iznos vrati uspjeli smo samo primiti (vratiti) iznos od 188,72 kn od Fine dana 30. 09. 2011. godine, a preostali iznos od 106.246,04 vodili smo na ostalim nespomenutim potraživanjima konto 12921, od našega općinskog odvjetnika gospodina Krešimira Pencinger primili smo presudu i mail da smo dobili spor, a Stolarija Braća Matić su brisani iz sudskog registra i mi nismo u mogućnosti naplatiti ta potraživanja, stoga smo umanjili rezultat poslovanja, a višak prihoda i primitaka

raspoloživ u sljedećem razdoblju iznosi 906.145,00 kn, a evidentiran je u izvještaju PR-RAS na AOP 635.

Bilješka 4.

Ostvarenje ukupnih prihoda poslovanja AOP 001 u iznosu od 9.089.200,00 kn ili 112,1% je odlična realizacija u odnosu na prethodnu godinu. Odstupanje je viljivo od 112,5% kod poreza i prireza na dohodak od nesamostalnog rada AOP 004 iz razloga što smo po ključu izračuna kod fiskalnog izravnanja više novca dobili ove godine, a također više je bilo i povrata poreza po godišnjoj prijavi. Kod povremenih poreza od imovine AOP 022 došlo je do većeg odstupanja od 178,7 % u odnosu na prošlu godinu iz razloga više kupovanja nekretnina na prostoru naše Općine. Kod poreza na tvrtku smo napravili preknjiženje odnosno smanjenje za 37,16 kn na porez na dohodak iz razloga što prihod na šestici ne može biti u minusu, a što smo mi ove godine imali slučaj, pa smo temeljnicom to sveli na nulu, a porez na dohodak umanjili za 37,16 kn. Do velikog odstupanja od 215,4 % došlo je kod kapitalnih pomoći iz drugih proračuna iz razloga što smo u 2019. godini prvi put dobili sredstva za ulicu V. Nazora koja je u izgradnji i to 550.000,00 kn, zatim za dječiji vrtić u Čaglinu koji se također gradi iznos od 517.000,00 kn i 128.572,87 kn, za energetsku učinkovitost dom Sapna 259.766,33 kn, te energetsku učinkovitost za zgradu općine 56.145,67 kn i 400.000,00 kn kapitalna pomoć iz Županijskog proračuna za izgradnju ambulante u Čaglinu.

Do smanjenja je došlo kod prihoda od imovine AOP 074 i to 70,7 % u odnosu na prošlu godinu, a na smanjenje je najviše utjecao Prihod od zakupa polj. zemljišta kod kojeg je ostvarenje 420.311,79 kn upola manje u odnosu na prošlu godinu i ostali prihodi od zakupa i iznajmljivanja imovine u iznosu od 4.172,31 kn. Do malo većeg odstupanja došlo je i kod Prihoda po posebnim propisima AOP 111 gdje imamo povećanje od 133% iz razloga što se prihod šumskog doprinosa povećao u postotku sa 2,5% na 5 % od prodaje drvnog materijala pripada općini Čaglin, tako da se prihod od šumskog doprinosa znatno povećao i to 862.954,03 kn, što je utjecalo i na povećanje Prihoda od upravnih i administrativnih pristojbi, pristojbi poposebnim propisima AOP 105 sa povećanjem od 127,7%.

Bilješka 5.

Kod prihoda od prodaje nefinancijske imovine imamo povećanje od 169,2% AOP 289 iz razloga što smo imali jedan Ugovor izravnom pogodbom za kupnju poljoprivrednog zemljišta u iznosu od 3.994,00 kn što do sada nismo nikad imali i prodajom stanova na koje postoji stanarsko pravo, odnosno prihod od prodaje proizvedene dugotrajne imovine i to 148,7% u odnosu na prošlu godinu AOP 302 tu se ostvario veći prihod i to 28.929,00 kn zbog prijevremenog otkupa jednog stana u Čaglinu, gdje su uplaćena znantnija sredstva.

Bilješka 6.

Ostvarenje ukupnih rashoda poslovanja AOP 148 u iznosu 5.559.561,00 kn je 129,7% u odnosu na prethodnu godinu. Do znatno većih odstupanja u odnosu na prošlu godinu došlo je kod AOP 170 Materijal i djelovi za tekućg i investicijskog održavanja i to je 235,9 % iz razloga što smo uređivali nekoliko domova na prostoru općine i to vanjski prostor oko doma u Milanlugu u iznosu od 86.866,28 kn i u samom domu Milanlug uređenje kuhinje 15.875,00, zatim rekonstrukcija dom Sapna u iznosu od 118.110,25 kn i energetsku učinkovitost u iznosu 350.428,15 kn, također smo radili i rekonstrukciju društvenog doma u Kneževcu u iznosu

150.662,50 kn, uređenje rasvjete na parkiralištu u Čaglinu u iznosu 79.109,50 kn i priključci na kanalizaciju u ulici Vladimira Nazora i Kralja Tomislava u Čaglinu u iznosu od 81.156,35 kn i zbog toga je došlo do povećanja iznosa.

Do većih odstupanja došlo je i kod Usluga tekućeg i investicijskog održavanja AOP 176 i to 246,6 % u odnosu na prošlu godinu iz razloga što smo radili rekonstrukciju jedne ulice prema igralištu u Čaglinu u iznosu od 657.858,87 kn, a to prošle godine nismo imali.

Do malo znatnijeg smanjenja došlo je kod ostalih nespomenutih rashoda poslovanja AOP 192 i to 52,7% što je utjecalo i na ukupan AOP 185 Ostali nespomenuti rashodi poslovanja, a do smanjenja došlo je jer smo u prošloj godini imali jednu Manifestaciju „Fajfer fest“, a ove godine nismo ju imali, jer je nestala proizvodnja crne Slavonske svinje.

Do povećanja je došlo i kod AOP 258 Tekuće donacije i to 133,8 % iz razloga što smo ove godine imali trošak za Izbore nacionalne manjine u iznosu od 45.543,21 kn i kod AOP 266 Kazne, penali i naknade štete i to 1.111,1 % iz razloga što smo pomogli obitelji Korman iz Nove Ljeskovice kojima je u požaru početkom siječnja 2019. godine izgorjela obiteljska kuća i općina im je doznačila 10.000,00 kn i do povećanja je došlo i kod donacije VZP i četiri DVD-a iz razloga što nam je inspektor izdao nalog da za 2018. godinu moramo uplatiti 37.546,13 kn i mi smo još za 2019. uplatili 38.000,00 kn tako da je i tu došlo do znatnijeg povećanja i sve tri stavke utjecale su na spomenuto povećanje.

Kapitalne pomoći kreditnim i ostalim financijskim institucijama , te trgovačkim društvima u javnom sektoru AOP 273 došlo je do znantnijeg povećanja iz razloga što smo krenuili sa kanalizacijom kroz naselje Čaglin i platili jedan Zahtjev Tekiji d.o.o. Požega u iznosu 435.270,00 kuna.

Bilješka 7.

Rashodi za nabavu nefinancijske imovine AOP 341 iznosi 5.597.977,00 kn realizirani su znantno više u odnosu na prethodnu godinu i to 246,3%, a odnosi se na Izgradnju ambulante u Čaglinu 1.583.234,72 kn zatim nastavak radova na izgradnji dječijeg vrtića u iznosu od 1.415.229,85 kn, te rekonstrukcija ulice Kolodvorske u iznosu 782.680,89 kn, rekonstrukcija ceste u Mokrešu u iznosu 486.879,30 kn i rekonstrukcija ulice V. Nazora Čaglin u iznosu 633.847,96 kn, za izgradnju mrtvačnice u Novoj Ljeskovici 21.987,50 kn za nabavku računala i računalna oprema 3.572,53 kn, za uredski namještaj 13.649,89 kn, oprema za civilnu zaštitu 4.738,13 kn, kupnju travokosilice 2.579,99 kn, te ulaganja u računalne programe 24.353,00 kn i dodatna ulaganja na uredskoj zgradi Općine u iznosu od 625.224,20 kuna.

Bilješka 8.

Izvještaj o rashodima prema funkcijskoj klasifikaciji identičan je zbroju rashoda razreda 3. i 4. PR-RAS na AOP 404.

Bilješka 9.

Obveze su ostale neplaćene u iznosu od 40.595,00 kn, a što je vidljivo na obrascu Obveze AOP 036, a odnose se na materijalne rashode i to uredski materijal i ostali materijalni rashodi 1.152,06 kn, materijal i djelovi za tekuće i investicijsko održavanja 20.312,50 kn, usluge tekućeg i investicijskog održavanja 2.605,00 kn, usluge promidžbe i informiranja 625,00 kn, komunalne usluge 331,18, zdravstvene i veterinarske usluge 7.850,00 kn, intelektualne usluge 7.417,80 kn i reprezentacija 301,50 kn koji su sa krajem godine nedospjeli za plaćanje i identične su sa AOP 163 Obveze u Bilanci

Bilješka 10.

Odnosi se na BILANCU za dugotrajnu imovinu, gdje su primjenjivane stope ispravka vrijenosti iz Pravilnika, a za zemljište i groblje nema otpisa.

Na AOP 005 i 006 vode nam se licence u iznosu od 17.080,00 kn za prvi instalirani program od Municipala koji koristimo još i sada i njihov ispravak u istom iznosu tako da je to nula i nema vrijednosti.

Došlo je do povećanja imovine u odnosu na prethodnu godinu. U bilanci AOP 002 u iznosu 22.544.325 kn došlo je do povećanja od 128,5% iz razloga što smo završili ulicu Kolodvorsku u Čaglinu i iz pripreme prenjeli na gotovi objekat 1.622.374,97 kn, zatim cestu Mokreš u iznosu 486.879,30 kn i također smo povećali vrijednost uredske zgrade, gdje smo na dodatnim ulaganjima za energetsku učinkovitost povećali vrijednost zgrade za 625.224,20 kn. Na AOP 051 je povećanje imovine zbog izvedenih radova na objektima u pripremi u iznosu 8.219.173,00 kn odnosno 152,1% a odnose se na izgradnju Ambulante u Čaglinu, izgradnju dječjeg vrtića u Čaglinu, izgradnju ulice V. Nazora u Čaglinu.

Na AOP 064 iskazano je stanje na računu na dan 31.12.2019. u iznosu 855.327 kn. Na AOP 080 Ostala potraživanja vode se potraživanja koja nam je Fina skinula zbog sudskog spora sa Termocommerc. Na AOP 128 iskazani su udjeli općine Čaglin u glavnicama trgovačkih društava, a to su Komunalac d.o.o. i Tekija d.o.o. sa 2,55% u iznosu od 2.603.400,00 kn i Komunalac Čaglin d.o.o. 100% u iznosu 20.000,00 kn što ukupno iznosi 2.623.400,00 kn. Na AOP 141 iskazana su potraživanja za općinske poreze u iznosu 67.336,00 kn. Evidenciju razreza i naplate obavlja Porezna uprava Požega. Na AOP 151 iskazano potraživanje odnosi se na zakup i iznajmljivanje imovine, potraživanje od zakupa polj. zemljišta, potraživanje od nefinancijske imovine i potraživanje od nezak. izgrađ. zgrada u iznosu od 937821,00 kn. Na AOP 152 iskazano potraživanje odnosi se na potraživanje za komunalnu naknadu, komunalni doprinos, šumski doprinos, potraživanja za sredstva razvoja vodoopskrbe i naknada za grobno mjesto u iznosu 247.145,00 kn. Na AOP 157 iskazano potraživanje odnosi se na potraživanje za prihode od prodaje stanova na koje postoji stanarsko pravo u iznosu od 75.460,00 kn. Na AOP 163 iskazane su obveze u iznosu od 40.595,00 kn.

Općina Čaglin zastupana po odvjetniku Krešimir Pencinger iz Slavonskog Broda vodi spor sa fimom Termocommerc i u izračunu koji iznosi 345.013,00 kn vodimo izvanbilančno AOP 244 i 245.

Nismo imali jamstava niti dugoročnih depozita.

Bilješka 11.

U obrascu P-VRIO evidentirano je smanjenje promjene u vrijednosti AOP 002 u iznosu od 268,00 kn zbog smanjenja potraživanja za dane zajmove kod Podravske banke za kreditnu liniju „Gruda snjega“ gdje je sve otplaćeno. Također evidentirano je i smanjenje u obujmu imovine radi isknjiženja uredskog namještaja u vrijednosti 6.901,00 kn, te zastarjelih potraživanja od grobne naknade, upotrebe korištenja jav. površine, potraživanja za zakup zemlje RH i potraživanja za općinsko građevinsko zemljište ukupno u iznosu 45.611,00 kn i evidentirano je na AOP 018 što sveukupno iznosi 45.879 kn je evidentirano na AOP 001 obrazca P-VRIO.

Bilješka 12.

Općina Čaglin ima uposlena tri službenika i općinskog načelnika, tako da nas je ukupno četiri, a zamjenik načelnika je volonter.

BILJEŠKE SASTAVILA:

Marina Štinc